**Սլոբոդան Ռայկովիչ** (սերբ.՝ Слободан Рајковић,փետրվարի 3, 1989(1989-02-03), Բելգրադ, ՀՍՖՀ), սերբ ֆուտբոլիստ, Հունգարիայի ՄՏԿ ակումբի պաշտպան։ Հանդես է եկել Սերբիայի հավաքականի կազմում։

Ակումբային կարիերա
------------------

Սլոբոդան Ռայկովիչը Բելգրադի «ՕՖԿ» ֆուտբոլային ակումբի սան է։ Հիմնական թիմում նորամուտ է ունեցել 15 տարեկանում։

2005 թվականի նոյեմբերին Անգլիայի «Չելսի» ակումբը 5 մլն եվրոյով ձեռք է բերել ֆուտբոլիստին, այդ տրանսֆերն այն ժամանակ ռեկորդային էր աշխարհում տասնութ տարեկան չդարձած ֆուտբոլիստի համար վճարված գումարի չափով։ Ստորագրված պայմանագրի համաձայն՝ Ռայկովիչը պետք է ևս մեկ մրցաշրջան մնար «ՕՖԿ»-ում, բայց արդեն վարձավճարով։

2007 թվականին Սլաբոդան կրկին վարձակալության է տրվել, այս անգամ արդեն Նիդերլանդների Էյնդհովենի «ՊՍՎ» ակումբ։ Ռայկովիչի նորամուտը կայացել է 2007 թվականի օգոստոսի 19-ին Նիդերլանդների ֆուտբոլի առաջնության մրցախաղում «Հերակլես» ակումբի դեմ խաղում, որն ավարտվել է ՊՍՎ-ի հաղթանակով՝ 2։ 0 հաշվով։ Այդ խաղում Սլոբոդանը խաղի 87-րդ րոպեին փոխարինման է դուրս եկել Արունա Կոնեին։ Առաջնությունում Ռայկովիչը հազվադեպ է խաղացել ՊՍՎ-ի հիմնական կազմում, սակայն դարձել Է Նիդերլանդների չեմպիոն։

Վարձակալության ավարտից հետո Ռայկովիչը վարձակալության իրավունքով տեղափոխվել է «Տվենտե» ակումբ։ «Տվենտե» ակումբի կազմում Սլոբոդանը առաջնությունում նորամուտը նշել է 2009 թվականի փետրվարի 17-ին «Վիտես»-ի դեմ խաղում, որն ավարտվել է «Տվենտե»-ի տնային հաղթանակով՝ 2:1 հաշվով։ Ակումբի կազմում իր մեկնարկային մրցաշրջանում Ռայկովիչն առաջնությունում մասնակցել է 13 հանդիպման և դարձել 1 գոլի հեղինակ։ Հունիսի կեսերին «Տվենտե» ակումբը Ռայկովիչի վարձակալությունը երկարացրել է մինչև 2010 թվականը։

Վերադառնալով «Չելսի»՝ Ռայկովիչը չի կարողացել Անգլիայում աշխատելու և լոնդոնյան ակումբում հանդես գալու թույլտվություն ստանալ։ 2011 թվականի օգոստոսի 24-ին «Չելսի» ակումբի պաշտոնական կայքում հայտարարվել է, որ Ռայկովիչը տեղափոխվելու է «Համբուրգ» ակումբ։ Ռայկովիչը դարձել է 5-րդ խաղացողը, որը 2011 թվականի ամռանը «Սթեմֆորդ Բրիջ»-ից տեղափոխվել է «դինոզավրեր»։ Պայմանագիրը նախատեսված էր 4 տարով։ 2011 թվականի հոկտեմբերի 30-ին Գերմանիայի առաջնության 11-րդ տուրի «Կայզերսլաուտերն»-ի դեմ խաղում՝ փորձելով հասնել գնդակին կողային գծի մոտ և հետ մղել մրցակցի թիմի խաղացողին, արմունկով հարվածել է նրա դեմքին, որից հետո պատժվել է կարմիր քարտով։ Որակազրկումից հետո Ռայկովիչը վերադարձել է խաղադաշտ, սակայն մի շարք անհաջող խաղերից հետո, ուղարկվել է պահեստ։ Նրա խաղը մրցաշրջանի ընթացքում բազմիցս խոչընդոտել են երկրպագուները և մասնագետները։ Օգոստոսին տեղեկություն էր տարածվել, որ «Այաքս»-ը և «Լացիո»-ն հետաքրքրված են սերբ պաշտպան ձեռք բերելու հարցում։ Ամառային տրանսֆերային պատուհանի փակումից առաջ Դոնեցկի «Մետալուրգ»-ը Ռայկովիչին վարձակալելու առաջարկով դիմել է «Համբուրգ»-ին։ Սակայն ֆուտբոլիստը հրաժարվել է «Մետալուրգ»-ի հետ համագործակցելու առաջարկից՝ պատճառաբանելով, որ հոգնել է վարձակալությունից։ 2012/13 մրցաշրջանում իր առաջին հանդիպումը անցկացրել է միայն հունվարին՝ մեկնարկային կազմում դուրս գալով «Վերդեր Բրեմեն» դեմ, սակայն արդեն երկրորդ խաղում «Վերդեր»-ի հետ վնասվածք է ստացել և դուրս է մնացել մինչև մրցաշրջանի ավարտը։ 2014 թվականի հունիսին «Համբուրգ» հայտարարել է, որ Ռայկովիչի հետ պայմանագիրը չի երկարաձգվի։

Նույն թվականի հուլիսին հայտնվել է ինֆորմացիա, որ սերբ պաշտպանը կարող է տեղափոխվել Հունաստանի ՊԱՕԿ ակումբ, բայց տրանսֆերը չի կայացել։ Աշնանը «Ռուբին» ակումբի նախկին գլխավոր մարզիչ Ռինատ Բիլյալետդինովը պատմել է, որ հետաքրքրված է եղել Ռայկովիչին Կազանի ակումբ հրավիրելով, սակայն թիմի ղեկավարը ասել է, որ այդ ֆուտբոլիստի կարիքը չկա։ 2015 թվականի սեպտեմբերի 29-ին պայմանագիր է ստորագրել «Դարմշտադտ» ակումբի հետ։

2016 թվականի ամռանը դարձել է «Պալերմո» ակումբի խաղացող։ Պայմանագրի ժամկետի և տրանսֆերի գումարի մասին ոչինչ չի ասվել։ 2018/19 թվականի մրցաշրջանի ավարտից հետո «Պալերմո»-ն ֆինանսական կանոնների խախտումի պատճառով Սերիա Բ-ից դուրս է մնացել և տեղափոխվել է սիրողական Սերիա Դ։ Թիմի բոլոր խաղացողները, ներառյալ՝ Ռայկովիչը, ստացել են ազատ գործակալի կարգավիճակ։

2020 թվականի օգոստոսինն ազատ գործակալի կարգավիճակով տեղափոխվել է Մոսկվայի «Լոկոմոտիվ» ակումբ։

Կարիերա հավաքականում
--------------------

Սլոբոդանը հանդես է եկել Սերբիայի մի քանի տարիքային հավաքականներում, Սերբիայի երիտասարդական հավաքականի կազմում Ռայկովիչը նորամուտ է ունեցել Կոտ դ'Իվուարի ֆուտբոլի ազգային հավաքականի դեմ մրցախաղում։

Անձնական կյանք
--------------

Հանդիպել է Ժելկո Ռաժնատովիչի այրու՝ սերբ փոփ երգչուհի Սվետլանա Ռաժնատովիչի հետ։

Ձեռքբերումներ
-------------

ՊՍՎ
* Նիդերլանդների ֆուտբոլի առաջնության չեմպիոն՝ 2007/08

«Տվենտե»
* Նիդերլանդների ֆուտբոլի առաջնության չեմպիոն՝ 2009/10

Ծանոթագրություններ
------------------

1. 1 2  Արգենտինական ֆուտբոլի տվյալների շտեմարան (իսպ.)
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «Heracles Almelo — PSV 0:2» (հոլանդերեն). «Voetbal International». Արխիվացված օրիգինալից 2012 թ․ մարտի 22-ին.
4. ↑  ««Твенте» арендовал футболиста «Челси»» (ռուսերեն). Чемпионат.ру. Արխիվացված է օրիգինալից 2008 թ․ օգոստոսի 1-ին.
5. ↑  «FC Twente — Vitesse 2:1» (հոլանդերեն). «Voetbal International». Արխիվացված օրիգինալից 2012 թ․ մարտի 22-ին.
6. ↑  «Rajkovic — season 2008/2009» (հոլանդերեն). «Voetbal International». Արխիվացված օրիգինալից 2012 թ․ մարտի 22-ին.
7. ↑  «FC Twente huurt Rajkovic opnieuw» (հոլանդերեն). FC Twente. Արխիվացված օրիգինալից 2012 թ․ մարտի 22-ին.
8. ↑  ««Челси» борется за Слободана Райковича Райкович». Արխիվացված օրիգինալից 2014 թ․ սեպտեմբերի 3-ին. Վերցված է 2014 թ․ սեպտեմբերի 1-ին.
9. ↑  ««Лацио» и «Аякс» претендуют на Райковича». Արխիվացված օրիգինալից 2012 թ․ օգոստոսի 11-ին. Վերցված է 2012 թ․ օգոստոսի 13-ին.
10. ↑  «Райкович отказал донецкому Металлургу». Արխիվացված օրիգինալից 2014 թ․ սեպտեմբերի 4-ին. Վերցված է 2012 թ․ դեկտեմբերի 25-ին.
11. ↑  «выбыл до конца сезона». Արխիվացված է օրիգինալից 2016 թ․ մարտի 5-ին. Վերցված է 2019 թ․ դեկտեմբերի 13-ին.
12. ↑  ««Гамбург» объявил об уходе Райковича». Արխիվացված օրիգինալից 2015 թ․ սեպտեմբերի 30-ին. Վերցված է 2015 թ․ սեպտեմբերի 8-ին.
13. ↑  «Райкович близок к переходу в ПАОК». Արխիվացված օրիգինալից 2015 թ․ հունիսի 11-ին. Վերցված է 2015 թ․ հունիսի 11-ին.
14. ↑  «Р. Билялетдинов: я хотел остаться в «Рубине», но…». Արխիվացված օրիգինալից 2015 թ․ սեպտեմբերի 8-ին. Վերցված է 2015 թ․ սեպտեմբերի 8-ին.
15. ↑  «Lilien verstärken sich mit Slobodan Rajkovic». Արխիվացված օրիգինալից 2016 թ․ օգոստոսի 10-ին. Վերցված է 2022 թ․ ապրիլի 17-ին.
16. ↑  «Бывший защитник «Челси» Райкович присоединился к «Палермо»». Արխիվացված օրիգինալից 2016 թ․ հուլիսի 30-ին. Վերցված է 2016 թ․ հուլիսի 27-ին.
17. ↑  «Official: Palermo out of Serie B» (անգլերեն). Football Italia. 2019 թ․ հուլիսի 12. Արխիվացված օրիգինալից 2019 թ․ հուլիսի 19-ին. Վերցված է 2019 թ․ հուլիսի 19-ին.
18. ↑  «Je cecin novi decko?». Արխիվացված օրիգինալից 2014 թ․ սեպտեմբերի 3-ին. Վերցված է 2014 թ․ սեպտեմբերի 1-ին.

Արտաքին հղումներ
----------------

* Самые дорогие 16-летние игроки в истории футбола

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սլոբոդան Ռայկովիչ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · Fussballdaten.de · Kicker.de · National Football Teams.com · Reprezentacija.rs · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 209704 |

 |